sclavitud 


dies storia berdadero 
di sclavitud colonial 
hulandes 


rijksmuseum, amsterdam 


Rijksmuseum Amsterdam ta e museo nacional pa arte y historia Hulandes. 
E museo tin como meta pa ilumina tur aspecto di historia Hulandes. 
Sclavitud ta un parti integral di e historia aki. Door di studia e pasado y 
duna un narativo mas completo, nos por compronde e sociedad di 
awendia miho. Na 2021 un exhibicion - yama Sclavitud – a wordo 
presenta tocante historia colonial Hulandes. Rijksmuseum Amsterdam, 
ta honra pa presenta e exhibicion aki den un edicion special pa mustra 
rond mundo. 
dies storia real 


E exhibicion aki ta enfoca riba 10 historia real di hendenan cu tabata 
envolvi cu sclavitud den un manera of otro: hende cu a haya 
beneficio for di e sistema, hende cu tabata sclavisa y esnan cu tabata 
tin e curashi pa protesta contra sclavitud. Con nan bida tabata ta? 
Con nan tabata relaciona cu e sistema di sclavitud? Nan tabata capas 
pa tuma decision riba nan mes? 


E exhibicion ta basa riba obhetonan, fuentenan di archivo y oral di cual 
cada un ta duna nos informacion distintivo. Den combinacion, e 
fuentenan aki ta duna nos un bista mas cerca di con e hendenan tabata 
reacciona na e circunstancianan cu nan a topa. Via e codigo QR por 
scucha di dies hende cu ta biba den Reino Hulandes cu diferente 
antecedencia. Nan ta papia di e figuranan historico central y nan 
relacion personal cu e storia – storianan cu ta parti di historia 
internacional tambe y cu talbes tin un conexion cu bo historia of 
experiencia tambe. 


Via e codigonan QR bo por lesa e texto tambe den Arabe, Chines, 
Frances, Hindu, Portugues, Ruso, Spaño y Swahili. 



TRANSLATIONS 


sclavitud colonial 


Durante epoca colonial (1600-1900), bou gobernacion europeo, parti di e 
continente americano, Africano y Asiatico tabata colonisa of uza como 
luganan di comercio. Miyones di muhe, homber y mucha a wordo esclavisa 
y transporta for di Africa y Asia pa luganan leu. Nan, nan yiunan y 
generacionnan cu a sigui, tabata someti na un sistema cu a 
dehumanisanan y tratanan como propiedad basa riba e color di nan cuero 
of nan fe. 


E Compania India-Oriental Hulandes (VOC) y e Compania India- 
Occidental Hulandes (WIC) tabatin un papel significante den e 
comercio di sclavitud colonial. VOC tabata concentra su 
actividadnan riba Zuid Africa y Asia, mientras cu WIC tabata 
concentra riba West Africa, Caribe y Noord cu Zuid America. Ambos 
compania di comercio a wordo estableci cu capital priva y estatal. 
Nan autoridad tabata parcialmente gubernamental. Den su totalidad 
Hulanda a sclavisa y bende mas cu 1 miyon hende. Nan a 
transportanan pa traha den plantacion, den casnan como cria, como 
artesano, den minanan of emplea den transporte y expedicionnan 
militar. 



Sclavitud colonial tabata un sistema legalisa unda sernan humano 
tabata reduci den un propiedad cu por wordo intercambia. E forma di 
sclavitud aki a wordo aboli durante siglo 19. For di e momento ey, 
sclavitud ta wordo defini como crimen contra humanidad den un tras di 
otro declaracionnan internacional – e mas recien durante e Conferencia 
Mundial Contra Rasismo, Discriminacion di Rasa, Xenofobia y 
Intolerancia na 2001. Apesar di esaki, rastronan di e sistema aki tin un 
presencia den sociedadnan rond mundo. E exhibicion aki ta busca pa 
haya un comprendemento mas profundo den e sistema di sclavitud, 
door di mira e rol y influencia di individuonan den dje. E tin como meta 
pa haci preguntanan tocante inhusticia como un fenomeno universal y e 
rol cu individuonan ta hunga den e proteccion di derechonan humano. 

